Begge hold var allerede inden kamp klar til kvalifikationsspillet til håndboldligaen, så der var kun æren at spille for, og den kæmper TST Hjørring for ført an af Tanja Logvin. Hun debuterede for nogle uger siden for TST, og den tidligere storskytte viser bedre og bedre form. Hun scorede flittigt i lokalopgøret. Hos Frederikshavn er bomberen ungarske Maria Toth. Hun holder hjemmeholdet inde i 1. halvleg. 15-15 ved pausen. I 2. halvleg er det Toths kanoner, som afgør kampen. Fox får hurtigt en føring på et par mål, og Frederikshavn vinder slaget om Vendsyssel med 31-27.

Opsummering:
Frederikshavn Fox besejrede TST Hjørring med 31-27.